รัฐบาลไทย-ข่าวทำเนียบรัฐบาล-  นายกฯ ย้ำความเป็นพันธมิตรเกือบ 2 ศตวรรษของไทยและสหรัฐฯ เดินหน้า เปิดกว้างเพื่อผลประโยชน์ร่วมกันที่ใกล้ชิดและครอบคลุมมากยิ่งขึ้น
วันพฤหัสบดีที่ 21 กันยายน 2566
21/09/2566
นายกฯ ย้ําความเป็นพันธมิตรเกือบ 2 ศตวรรษของไทยและสหรัฐฯ เดินหน้า เปิดกว้างเพื่อผลประโยชน์ร่วมกันที่ใกล้ชิดและครอบคลุมมากยิ่งขึ้น
นายกฯ ย้ําความเป็นพันธมิตรเกือบ 2 ศตวรรษของไทยและสหรัฐฯ เดินหน้า เปิดกว้างเพื่อผลประโยชน์ร่วมกันที่ใกล้ชิดและครอบคลุมมากยิ่งขึ้น
วันนี้ (20กันยายน2566)เวลา19.30น. (ตามเวลาท้องถิ่นสหรัฐฯ) ณ โรงแรมSt. Regisนครนิวยอร์ก สหรัฐฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวปาฐกถาในงานเลี้ยงอาหารค่ํา (Gala Dinner)โดยสภาธุรกิจสหรัฐฯ-อาเซียน (U.S.-ASEAN business Council: USABC)และหอการค้าสหรัฐฯ (U.S. Chamber of Commerce: USCC)ร่วมเป็นเจ้าภาพจัดขึ้นเพื่อเป็นเกียรติแก่นายกรัฐมนตรี โดยนายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวขอบคุณสําหรับงานเลี้ยงที่จัดขึ้นเพื่อเป็นเกียรติ ถือเป็นวาระสําคัญอันหนึ่งของการเยือนต่างประเทศครั้งแรกในครั้งนี้ การเข้าร่วมงานของแขกทุกคนในวันนี้สะท้อนให้เห็นถึงความสนใจ และความสําคัญที่ภาคเอกชนสหรัฐฯ มีต่อประเทศไทย หวังว่างานในวันนี้จะเป็นพื้นฐาน (platform)ในการสร้างเครือข่ายและความร่วมมือใหม่ๆ ที่เชื่อมโยงประเทศและเศรษฐกิจของเราเข้าด้วยกัน ไทยและสหรัฐฯ ถือเป็นหุ้นส่วนธรรมชาติและมีผลประโยชน์ร่วมกัน (natural and mutually-beneficial partners)โดยเฉพาะอย่างยิ่งในด้านเศรษฐกิจ ที่ในปีนี้ฉลองครบรอบ190ปี ความสัมพันธ์ทางการทูตไทย-สหรัฐฯ
การค้าระหว่างไทย-สหรัฐฯ ฟื้นตัวอย่างแข็งแกร่งแม้จะมีการแพร่ระบาดทั่วโลก ด้วยมูลค่ามากกว่า65,000ล้านดอลลาร์สหรัฐฯ (65 billion dollars)ในปีผ่านมา ทําให้สหรัฐฯ กลับมาเป็นคู่ค้ารายใหญ่อันดับ2ของไทยเป็นครั้งแรกในรอบ15ปี ตอกย้ําถึงความเชื่อมโยงห่วงโซ่อุปทานที่แข็งแกร่งและยืดหยุ่นที่มีอยู่ระหว่างกันอย่างชัดเจน ในขณะที่การลงทุน ต่างฝ่ายต่างมีการลงทุนเป็นจํานวนมาก นายกรัฐมนตรีเชื่อมั่นว่า ทั้งสองฝ่ายยังมีศักยภาพอีกมาก และจะเดินหน้าเพิ่มพูนศักยภาพและความสามารถทางการแข่งขัน และทวงคืนตําแหน่งการจุดหมายปลายทางการลงทุนชั้นนํา การเป็นกลไกการเติบโตในภูมิภาค และเป็นสถานที่ที่ผู้คนสามารถเพลิดเพลินกับคุณภาพการดํารงชีวิตอย่างเท่าเทียมกันอีกครั้ง
โอกาสนี้ นายกรัฐมนตรีได้ย้ําถึงนโยบายสําคัญ และโอกาสมากมายสําหรับบริษัทสหรัฐฯ ทั้ง (1)การผลักดันเศรษฐกิจของประเทศเข้าสู่“เกียร์สูง” (high gear)อาทิ นโยบายdigital walletและBlockchainเป็นต้น (2)การบริโภคที่เพิ่มขึ้นควบคู่กับความรับผิดชอบที่เพิ่มขึ้น อาทิ การเติบโตอย่างยั่งยืนและครอบคลุม เศรษฐกิจสีเขียว และการเปลี่ยนผ่านพลังงาน (3)การสร้างไทยให้เป็นประเทศนวัตกรรม ที่ครอบคลุม และบูรณาการสําหรับลูกหลานในอนาคต (an “Innovative, Inclusive and Integrated (3Is) Thailand”)อาทิ การเปิดตลาดใหม่ เร่งเดินหน้าเจรจาFTAการสร้างกลไกใหม่แห่งการเติบโตแบบครอบคลุม และการอํานวยความสะดวกในการประกอบธุรกิจ (Ease of Doing Business)ทั้งนี้ ที่ผ่านมา รัฐบาลได้ดําเนินการหลายอย่างเพื่อลดข้อจํากัด และข้อห่วงกังวล เพื่ออํานวยความสะดวก และสร้างบรรยากาศที่น่าดึงดูดสําหรับการลงทุนต่างประเทศ
โดยในตอนท้าย นายกรัฐมนตรีระบุว่า“ถึงเวลาแล้วที่ภาคเอกชนจะเข้ามาดําเนินธุรกิจในประเทศไทยให้มากขึ้น”และย้ําถึงความมุ่งมั่นในการทําให้สังคมไทยดีขึ้น รวมถึงชุมชนธุรกิจในประเทศไทยด้วย โดยประเทศไทยเปิดกว้าง และพร้อมที่จะเป็นหุ้นส่วนที่เชื่อถือได้สําหรับห่วงโซ่อุปทานที่ปลอดภัย หลากหลาย และยืดหยุ่นของสหรัฐฯ และเชื่อมั่นถึงความไว้วางใจ และการสนับสนุนจากภาคเอกชนสหรัฐฯ ในฐานะตัวแทนสําคัญของการเปลี่ยนแปลง (key agents of change)เพื่อใช้ประโยชน์จากจุดแข็งร่วมกัน และขับเคลื่อนอนาคตไปสู่ศตวรรษที่2ของการเป็นพันธมิตรและหุ้นส่วนเชิงกลยุทธ์ที่ใกล้ชิดและครอบคลุมมากยิ่งขึ้น